Vabatahtlikud on Nähtamatutes Loomades olnud organisatsiooni süda ja kese tegevuse algusest alates. Suur osa meie organisatsiooni vastutusrikkast tööst õnnestub hästi tänu tarkadele ja pühendunud vabatahtlikele, kes tõhusalt loomade aitamiseks tegutsevad. Vaatame lähemalt, kuidas vabatahtlike kaasamine on Nähtamatutes Loomades üles ehitatud.
Nähtamatutes Loomades tegutseb suur hulk tõeliselt toredaid ja võimsaid vabatahtlikke, kes panustavad oma vabast ajast sellesse, et loomi aidata. Soovime tuua rohkem esile neid imelisi inimesi, kes on tohutult oluline osa ühiskondlike muutuste elluviimisest. Seekord tutvustame Taimse Teisipäeva avaliku sektori tiimis tegutsevat Liisit.